AIŠKINAMASIS RAŠTAS

Dėl savivaldybės ilgalaikio materialiojo turto nuomos sutarties atnaujinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – atnaujinti savivaldybės ilgalaikio materialiojo turto nuomos sutartį dėl 21,39 kv. m ploto patalpų, esančių Molėtų r. sav., Molėtų m., S. Dariaus ir S. Girėno g. 4, naujam 5 metų terminui, nekeičiant sutarties sąlygų ir mokant Nuomotojui už 1 kv. m nuomojamų patalpų plotą po 2,00 Eur.

Uždaviniai – teikti bendruomenei kokybiškas paslaugas.

1. Siūlomos teisinio reguliavimo nuostatos:

Sprendimu bus nustatyta, kad nuomos sutartis turi būti atnaujinta vadovaujantis Lietuvos Respublikos civilinio kodekso 6.482 straipsnio 1 dalimi.

1. Laukiami rezultatai:

Patalpos bus prižiūrimos, remontuojamos ir naudojamos paslaugų veiklai vykdyti. Už nuomą bus gaunamos lėšos ir apskaitomos savivaldybės biudžete.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos civilinio kodekso 6.482 straipsnio 1 dalyje numatyta, kad Nuomininkas, tvarkingai vykdęs pagal nuomos sutartį prisiimtas pareigas, pasibaigus sutarties terminui turi pirmenybės teisę atnaujinti sutartį. Kadangi šio turto panaudoti kitiems tikslams savivaldybė nėra numačiusi, pasiūlė Nuomininkui atnaujinti nuomos sutartį ir Nuomininkui sutikus teikiamas sprendimo projektas „Dėl savivaldybės ilgalaikio materialiojo turto nuomos sutarčių atnaujinimo“.

Už nuomą ir paslaugas atsiskaitoma laiku.